stanford-oval/wikipedia huggingface dataset:
Aurelijus Skarbalius
Ura pelaajana

Skarbalius aloitti uransa kotimaassaan Žalgiris Vilniuksessa vuonna 1992. Hän pelasi juuri itsenäistyneen Liettuan pääsarjassa kolme kautta ja voitti mestaruuden 1994–1995 Inkaras Kaunasin paidassa. Liettuan cupin voittoa hän pääsi juhlimaan kolmeen otteeseen. Inkaras Kaunasissa Skarbalius pääsi pelaamaan myös UEFA Cupia, ja hyvät esitykset eurokentillä poikivat 1995 siirroon tanskalaisseura Brøndbyyn. Skarbalius pääsi edustamaan seuraa sen suuruden vuosina ja voitti kolme perättäistä Tanskan mestaruutta 1996–1998. Skarbalius ei kuulunut seuran avauskokoonpanon pelaajiin, mutta oli pidetty joukkuehengen luoja. Kaudella 1998–1999 Skarbalius esiintyi Brøndbyn paidassa Mestarien liigassa ja pelasi muun muassa Manchester Unitedia ja FC Barcelonaa vastaan. Kaudella 2000–2001 liettualaispuolustaja teki lopullisen läpimurtonsa seuran avauskokoonpanoon ja kaudella 2001–2002 hän iski Brøndby-uransa ainoat maalit.
Michael Laudrupin tultua seuran päävalmentajaksi kesällä 2002 Skarbalius joutui tekemään tilaa puolustuksessa Asbjørn Sennelsille ja pelasi kolme viimeistä Brøndby-kautta lähinnä vaihtomiehenä. Kevätkaudella 2004–2005 hän pelasi lainalla Herfølgessä. Seura putosi kauden päätteeksi Tanskan superliigasta, mutta Skarbalius pääsi juhlimaan mestaruutta Brøndbyn paidassa. Syyskaudella 2005–2006 Skarbalius pääsi kentälle vain kolmessa ottelussa ja lopulta seura purki hänen sopimuksensa joulukuussa 2005. Tammikuussa 2006 hän siirtyi Herfølgeen, jossa pelasi uransa loppuun vuoteen 2008 saakka.
Maajoukkuetasolla Skarbalius edusti Liettuaa vuosina 1991–2005 yhteensä 65 A-maaottelussa. Hän on yksi eniten maaotteluita pelanneista liettualaisista.
Ura pelaajana > Meriitit pelaajana

Liettuan mestaruus: 1995
Liettuan cup (2): 1993, 1994, 1995
Tanskan mestaruus (5): 1996, 1997, 1998, 2002, 2005
Tanskan cup (3): 1998, 2003, 2005
Ura valmentajana

Skarbalius aloitti valmennusuransa Herfølgen pelaajavalmentajana marraskuussa 2006. Kun seura yhdistyi vuonna 2009 HB Køgen kanssa, Skarbaliuksesta tuli uuden seuran päävalmentaja. Seura putosi kauden 2009–2010 jälkeen pääsarjasta, mutta sijoittui seuraavalla kaudella 1. divisioonassa toiseksi ja palasi takaisin pääsarjaan.
Kesällä 2011 kerrottiin, että Skarbalius siirtyy tammikuussa 2012 Brøndbyn apulaisvalmentajaksi. Kun Henrik Jensen sai huonojen tulosten vuoksi potkut lokakuussa 2011, Skarbaliuksesta tuli seuran uusi päävalmentaja. Skarbaliuksen johdolla Brøndby sijoittui lopulta kauden 2011/12 päätteeksi liigassa yhdeksänneksi. Kausi 2012/13 sujui myös todella huonosti ja seura vajosi sarjan hännille heti syksyllä. Seuran majaillessa sarjajumbona, tanskalaismedia uskoi Skarbaliuksen saavan potkut. Skarbalius onnistui piiskaamaan Brøndbyn keväällä parempaan menestykseen ja seura säilytti sarjapaikkansa. Viimeisen kierroksen voitto AC Horsensista takasi säilymisen. Kehno kausi johti kuitenkin potkuihin kesäkuussa 2013.
Helmikuussa 2014 Skarbaliuksesta tuli Tanskan liigan häntäpäässä majailleen Viborgin päävalmentaja. Liettualaisvalmentaja ei onnistunut pelastamaan Viborgia enää putoamiselta, mutta jatkoi seuran päävalmentajana 1. divisioonassa. Visiitti alemmalla sarjatasolla jäi lyhyeksi, sillä Skarbalius luotsasi Viborgin kaudella 2014/15 Tanskan 1. divisioonan mestariksi. Hän jätti joukkueen nousuun päättyneen kauden jälkeen.
Kesällä 2015 Skarbalius palasi Brøndby IF:n palvelukseen U19-joukkueen valmentajaksi. Maaliskuussa 2016 hänestä tuli toistamiseen seuran edustusjoukkueen päävalmentaja Thomas Frankin erottua tehtävistään. Skarbaliuksen johdolla Brøndby sijoittui kauden päätteeksi liigassa neljänneksi ja selvitti tiensä Eurooppa-liigan karsintoihin. Hyvistä tuloksista huolimatta Skarbalius ei saanut jatkaa tehtävässään kauden jälkeen, vaan valmennusvastuun otti saksalainen Alexander Zorniger.
Tammikuussa 2020 Skarbalius palasi HB Køgen päävalmentajaksi. Kauden 2020/21 jälkeen Skarbalius jätti tehtävänsä ja siirtyi Køgen omistavan Capelli Sportin tekniseksi johtajaksi.
Ura valmentajana > Meriitit valmentajana

Tanskan 1. divisioona: 2015
Pillangó utcan metroasema

Pillangó utca on avattu Budapestin metron linjan 2 asema Pestin puolella Unkarin pääkaupungissa Budapestissa. Vuonna 1970 avattu asema on maanpäällinen ja se sijaitsee Kincsem Parkin raviradan vieressä Budapestin keskustan itäpuolella.
Pieni-Vehvaa

| Pieni-Vehvaa |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°10′42″N, 27°00′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Vehvaaseen 
Järvinumero:  14.934.1.023
Mittaustietoja
Pinnankorkeus:  106,9 m  
Pituus:  210 m  
Leveys:  200 m  
Rantaviiva:  0,633 km  
Pinta-ala:  2,404 ha  
Saaria:  ei saaria 
 fiPieni-Vehvaa 
Pieni-Vehvaa  on Etelä-Savossa Mikkelissä  Neuvolan lähellä sijaitseva lampi.
Maantietoa

Lampi on 210 metriä pitkä, 200 metriä leveä, ja sen pinta-ala on 2,4 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Nykälänjoen–Naarajoen alueeseen (14.934) se kuuluu. Lammen vedenpinnan korkeus on 106,9 metriä mpy.
Pierre Claude Nivelle de La Chaussée

| Pierre Claude Nivelle de La Chaussée |
| --- | --- |
 Pierre Claude Nivelle de La Chaussée vuonna 1736.
Henkilötiedot
Syntynyt: 1692
Kuollut: 1754 (61–62 vuotta)
Kansalaisuus:  Ranska
Ammatti:  näytelmäkirjailija
Kirjailija
Tuotannon kieli: ranska
Muuta tietoa
 Ranskan akatemian jäsen (1736) 
Aiheesta muualla
Löydä lisää kirjailijoitaKirjallisuuden teemasivulta
Pierre Claude Nivelle de La Chaussée (1692–1754) oli ranskalainen näytelmäkirjailija. Hän pani alkuun näytelmälajin comédie larmoyante (’nyyhkynäytelmä’), joka siirsi draaman toiminnan porvarillisiin piireihin ja jonka tarkoituksena oli koskettaa ja siveellisesti kohottaa katsojia. Hänen huomattavimmat näytelmänsä ovat La fausse antipathie (1734), Mélanide (1741), L’école des mères (1744), La gouvernante (1747) ja L’école de la jeunesse (1749). Hänet valittiin 1736 Ranskan akatemian jäseneksi.
Aiheesta muualla

Kuvia tai muita tiedostoja aiheesta Pierre Claude Nivelle de La Chaussée Wikimedia Commonsissa
Pommeri-stadiaali

Viime jääkauden loppuvaiheen kylmä Grönlannin stadiaali 2 näkyy Grönlannista otetussa NGRIP-jääkairausnäytteessä muutamana kylmänä piikkinä.
Pommeri-stadiaali (engl. Pomeranian stadial, saksaksi Pommerische stadium) oli kylmä kausi noin 16 500-14 700 vuotta sitten viimeisen jääkauden jo ohitettua kylmimmän kautensa. Jää oli vetäytynyt jonkin matkaa jääkauden kylmimmän noin 25 000-22 000 vuotta sitten vallinneen kauden jälkeen.
Jään reuna kulki suunnilleen Berliinin ja Stettinin puolivälissä.
Pommeri-stadiaali osuu kylmään jääkauden loppuvaiheeseen, jota
sanotaan monesti vanhimmaksi tundrakaudeksi tai vanhimmaksi dryaskaudeksi. Tämä oli noin 18 000-15 000 vuotta sitten hieman leudomman Lascaux-interstadiaalin jälkeen.
Pommeri-kauden jälkeen jää alkoi vetäytyä yhä nopeammin lauhassa Bölling-interstadiaalissa.
Pommeri-stadiaalia sanotaan Liettuassa Baltija-stadiaaliksi.
Laajemmin Pommeri-stadiaaliin luetaan myös myöhemmät ns. Mecklenburg-päätemoreenit.
Englannissa Pommeri-Mecklenburgin stadiaalia vastaa Dimlington-stadiaali ja Grönlannin jääkairausnäytteissä GS-2.
Kanadassa oli 16 000-15 200 kalenterivuotta sitten Chignecto-vaihe, joka vastaa Port Huron -vaihetta toisaalla Amerikassa.
Pommeri-stadiaaliin liittyviä päätemoreeneja

Lychenerin pysähdys (Lychener Halt) 16500 rcybp radiohiilivuotta sitten
Pommerin suuri päätemoreeni (Pommerische Hauptvorstoß) 18 900 vuotta? eli 15 600 rcybp, radiohiilivuotta sitten, uudet tiedot noin 16 500 kalenterivuotta sitten, idemmän Vilnan seuduilla ns. Wepsowan linja
Parsteinerin pysähdys 14 800 rcybp
Angermünderin pysähdys/Angermünder Halt 14 500 rcybp
Eteläinen Oberuckersee? 14 800 rcybp
Gerswalder Halt/Watzgendorfer Halt 13 900 rcybp, radiohiilivuotta sitten
Pommerin stadiaalin jälkeen tulleita päätemoreeneja

Rosenthal Stettinin seuduilla, ei vahva
Velgast, Velgaster lähellä Itämeren rannikkoa Saksassa sisämaassa
North Rugen Itämeren rannikolla
Etelä-Baltia Malmön lähellä ja Liettuassa ns. Lugan linja
Gothenburg
Bergheim
Pirjo Koivula

Pirjo Koivula (o.s. Kauppinen) on suomalainen tanssiurheiluvalmentaja, valmentajakouluttaja ja kansainvälinen rock'n'swing-tanssien tuomari. Koivula on toiminut Suomen Tanssiurheiluliiton toiminnanjohtajana vuodesta 2022 ja rock'n'swing-tanssien lajipäällikkönä monen vuoden ajan. Hän on valmentanut muun muassa kansainvälisesti menestyneitä boogie woogie -pareja kuten Masi Saurén / Anna Tyutyunyuk (MM-kulta 2021 ja MM-hopea 2022) ja Juho Päivinen / Mari Munne (MM-hopea 2019).
Koivula valittiin Vuoden Tanssiurheiluvalmentajaksi vuonna 2021 ja hänelle on myönnetty Tanssiurheiluliiton hopeinen ansiomerkki.
Omalla kilpailu-urallaan hän voitti parinsa Tommi Koivulan kanssa suomenmestaruuden boogie woogiessa vuosina 2000 ja 2002, EM-hopeaa vuonna 2002 sekä boogie woogien maailmanmestaruuden vuonna 2002 seniori luokassa.
Pommerin voivodikunta

| Pommerin voivodikunta Województwo pomorskie |
| --- | --- |
 Itämeren rantaa Sopotissa
 Lippu:  Vaakuna
 Voivodikunnan sijainti Puolassa
 Koordinaatit: 54°11′00″N, 18°00′00″E 
Valtio:  Puola
Piirivapaita kaupunkeja:  4
Piirikuntia:  16
Perustettu:  1999
Hallinto:  
 – hallinnollinen keskus:  Gdańsk
Pinta-ala:  18 322 km²
Väkiluku (2019):  2 343 928
 – väestötiheys:  127,9 as./km²
Lyhenteet:  
 – rekisterikilven tunnus:  G
 – ISO 3166:  PL-PM
 
Voivodikunnan internetsivut
Pommerin voivodikunta (puol. województwo pomorskie) on yksi Puolan 16 voivodikunnasta. Se sijaitsee Itämeren rannikolla Puolan pohjoisosassa. Voivodikunnassa asui vuoden 2019 arvion mukaan 2 343 928 asukasta ja sen pinta-ala on 18 322 neliökilometriä. Sen pääkaupunki on Gdańsk.
Pommerin voivodikunnan kaupunkeja

Taulukossa on lueteltu voivodikunnan 10 suurinta kaupunkia vuoden 2019 arvioidun väkiluvun mukaan.
| Kaupunki | Väkiluku | Pinta-ala |
| --- | --- | --- |
| Gdańsk | 470 907 | 262 km² |
| Gdynia | 246 348 | 135 km² |
| Słupsk | 90 681 | 43,1 km² |
| Tczew | 59 951 | 22,4 km² |
| Wejherowo | 49 505 | 27,0 km² |
| Rumia | 49 230 | 30,1 km² |
| Starogard Gdański | 47 671 | 25,3 km² |
| Chojnice | 39 804 | 21,0 km² |
| Kwidzyn | 38 418 | 21,5 km² |
| Malbork | 38 345 | 17,2 km² |
Aiheesta muualla

Kuvia tai muita tiedostoja aiheesta Pommerin voivodikunta Wikimedia Commonsissa
Matkaopas aiheesta Pomorskie Wikivoyagessa (englanniksi)
Voivodikunnan internetsivut
Puolan voivodikunnat
Ala-Karpatia
Ala-Sleesia
Kujavia-Pommeri
Łódź
Lublin
Lubusz
Länsi-Pommeri
Masovia
Opole
Podlasia
Pommeri
Sleesia
Iso-Puola
Świętokrzyskie
Vähä-Puola
Warmia-Masuria
Porirua

| Porirua |
| --- | --- |
 Whitbyn lähiö Poriruassa
 Porirua
 Koordinaatit: 41°8′S, 174°51′E 
Valtio:  Uusi-Seelanti
Hallintoalue:  Wellington
Pinta-ala:  
 – Kokonaispinta-ala:  61 km²
Väkiluku (2018):  55 500
 – Väestötiheys:  910 as./km²
 
 www.pcc.govt.nz 
Infobox OKVirheellinen NIMI-arvo: 
Porirua on kaupunki Uuden-Seelannin Pohjoissaarella. Se sijaitsee Wellingtonista noin 20 kilometriä pohjoiseen. Kaupungissa oli noin 55 500 asukasta vuonna 2018, ja se on väkiluvultaan maan kymmenenneksi suurin kaupunki. Porirua oli 1800-luvulla lähinnä maorien asuinaluetta. Sen lähiöitä ovat muun muassa Elsdon, Paremata ja Titahi Bay.
Aiheesta muualla

Kuvia tai muita tiedostoja aiheesta Porirua Wikimedia Commonsissa
Pirjo Ilanne-Parikka

Pirjo Ilanne-Parikka (s. 1959) on suomalainen sisätautilääkäri ja diabetologi. Hän on oppiarvoltaan lääketieteen tohtori. Ilanne-Parikka toimi pitkään Suomen Diabetesliitto Ry:n ylilääkärinä, kunnes jäi sen palveluksesta eläkkeelle vuodenvaihteessa 2021–2022. Hänen seuraajakseen asiantuntijaylilääkärinä valittiin 1. tammikuuta 2022 alkaen Elina Pimiä.
Ilanne-Parikka on toiminut aktiivisesti diabetesvaikuttajana, diabeteskouluttajana ja luennoitsijana diabetesaiheisissa kokouksissa. Hän on ollut näkyvässä asemassa diabeteksen hoitoa, diabetesaiheista koulutusta ja terveyspolitiikkaa koskevissa asioissa. Ilanne-Parikka on työskennellyt myös digitaalisten työkalujen, kuten Diabetestalon ja suomalaisen diabetesrekisterin kehittämisen parissa. Hänet valittiin marraskuussa 2019 vuoden diabetesvaikuttajaksi. Tunnustuksen myönsi Suomen Diabetestutkijat ja Diabetologit ry. Ilanne-Parikka on yksi Kustannus Oy Duodecimin diabetesaiheisen oppi- ja käsikirjan Diabetes toimittajista.
Poritar

Poritar Kirjurinluodossa.
Poritar on Porissa kesäkuukausina liikennöivä katujuna. Se kiertää kesä–elokuussa noin seitsemän kilometrin pituista reittiä, joka lähtee kauppatorilta ja kulkee urheilukeskuksen kautta Kirjurinluotoon. Kiertoajelu kestää noin 50 minuuttia. Junassa on veturin lisäksi kolme vaunua.
Poritar on historiansa aikana liikennöinyt myös Porin ulkopuolella. Vuonna 2007 se kuljetti Helsingissä järjestettyjen Eurovision laulukilpailujen aikana lehdistöä Hartwall Arenan ja Messukeskuksen välillä. Kesällä 2012 Poritar oli kahden kuukauden ajan vuokrattuna Kouvolaan.
Reitti

Kauppatori – Rautatieasema – Porttaalitunneli – Urheilukeskus – Kirjurinluoto – Kauppatori
Pikkutanssijat

| Pikkutanssijat |
| --- | --- |
 Kääpiötanssija (Tyranneutes virescens)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tanssijat Pipridae
Suku::  Pikkutanssijat Tyranneutes  P. L. Sclater & Salvin, 1881
Katso myös
   Pikkutanssijat Wikispeciesissä   Pikkutanssijat Commonsissa 
Infobox OKNimi-testi OK: 
Pikkutanssijat (Tyranneutes) on tanssijoiden heimoon kuuluva eteläamerikkalainen varpuslintusuku. Pikkutanssijoiden sukuun kuuluu BirdLife Internationalin mukaan kaksi lajia.
Pikkutanssijoihin kuuluvia lajeja

Kääpiötanssija (Tyranneutes virescens)
Pikkutanssija (Tyranneutes stolzmanni)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Tyranneutes (englanniksi)
Pray to God

| ”Pray to God” Calvin Harris mukana Haim |
| --- | --- | --- |

Singlen tiedot
 Albumilta: Motion
 Julkaistu: 6. maaliskuuta 2015
 Tuottaja(t): Calvin Harris
 Tyylilaji: house
 Kesto: 03.52
 Levy-yhtiö: Fly Eye Records
Calvin Harrisin muut singlet
| ”Outside” 2014 | ”Pray to God” 2015 | ”How Deep Is Your Love” 2015 |
Haimin muut julkaisut
| ”My Song 5” 2014 | ”Pray to God” 2015 | ”I Want You Back” 2017 |
”Pray to God” on skotlantilaisen levytuottaja ja DJ Calvin Harrisin kappale hänen neljänneltä studioalbumilta Motion. Kappaleella on mukana myös yhdysvaltalainen popbändi Haim. Kappale julkaistiin 6. maaliskuuta 2015 albumin viidentenä singlenä. Kappale on ollut menestys muun muassa Belgiassa, Australiassa sekä Britanniassa. Suomessa kappale on sijoittunut myyntilistoilla vain latauslistalle, jolla parhaimmillaan 16:nneksi. Radioissa kappale on sijoittunut 46:nneksi soitetuimmaksi radiokappaleeksi.
Kappaleesta julkaistiin 11. helmikuuta 2015 Emil Navan ohjaama musiikkivideo. Haimin jäsenillä on videolla yllään kokomustat vaatteet heidän seistessä erilaisten luontomaisemien edessä. Videolla nähdään myös useita eläimiä kuten susia, leijonia, kaneja, karhuja sekä kotkia. Harris itse ei esiinny videolla.
Käännös suomeksi
Porfyrios (täsmennyssivu)

Porfyrios (m.kreik. Πορφύριος, lat. Porphyrius) voi viitata seuraaviin:
Porfyrios Tyroslainen (n. 232–304), antiikin kreikkalainen uusplatonilainen filosofi
Porfyrios Gazalainen (n. 346–420), antiikin kreikkalainen Gazan piispa
Porfyrios Kalliopas (500-luku), bysanttilainen valjakkoajaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Porphyry”, voi hakea sivunnimihaulla, laajalla sivunnimihaulla tai tekstihaulla.
Pivot Stickfigure Animator

Pivot Animator (usein vain Pivot) on ilmaisohjelma Windowsille, jonka käyttäjät voivat luoda tikku-ukoilla animaatiota. Ohjelmaan voi myös tehdä itse objekteja, esimerkiksi aseita tai tuoleja tai ladata esineitä Internet-sivuilta.
Pivotilla tehty animaatio
Aiheesta muualla

Kehittäjän sivusto (Arkistoitu – Internet Archive)
Animaatioiden jakosivusto
Pille Raadik

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. helmikuuta 1987 (ikä 37)
Syntymäpaikka: ,  Viro
Pelipaikka: Puolustaja
Seura
Seura:  Åland United
Seurat
| Vuodet | Seura | O | (M) |
| 2004–2006 |  Kehra Piraajat | – | (–) |
| 2007–2008 |  JK Tallinna Kalev | – | (–) |
| 2009–2010 |  Flora Tallinn | – | (–) |
| 2011– |  Åland United | 254 | (17) |
Maajoukkue
|  |  Viro | 25 | (0) |
 Seurajoukkueuran tilastot kattavat vain kansalliset sarjat, päivitetty 27. lokakuuta 2022.  Maajoukkueuran tilastot päivitetty 20. huhtikuuta 2013.
Pille Raadik (s. 12. helmikuuta 1987) on virolainen jalkapalloilija. Hän edustaa Naisten Liigassa pelaavaa Åland Unitedin joukkuetta, jonka riveissä Raadik on esiintynyt kaudesta 2011 lähtien. Hän on voittanut Suomen-mestaruuden vuosina 2013 ja 2020 sekä Suomen Cupin vuosina 2020, 2021 ja 2022.
Pille Raadik kuuluu myös Viron naisten maajoukkueen vakiopelaajiin. Hänet valittiin Viron vuoden parhaaksi naispelaajaksi vuonna 2012.
Aiheesta muualla

Pille Raadik UEFA:n sivuilla
Pixel gun 3d (videopeli)

| Pixel gun 3d |
| --- | --- |

Kehittäjä:  Lightmap
Julkaisija:  Cubic Games
Jakelija:  Google Play, App Store ja Steam
Julkaistu:  2013
Lajityyppi:  ammuntapeli
Pelimuoto:  yksinpeli, moninpeli ja yhteistyömoodi
Alusta:  IOS, Android ja Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Pixel Gun 3D on vuonna 2013 julkaistu videopeli. Se on yhdysvaltalaisen pelistudion Lightmapin kehittämä ja kyproslaisen Cubic Gamesin julkaisema.
Vuonna 2022 pelistudio Nexters osti Pixel Gun 3D:n ja Cubic Gamesin. Pelillä on yli 100 miljoonaa latausta.[lähde? ]
Pelaaminen

Pixel Gun 3D on ensimmäisen persoonan ammuntapeli. Siinä on yli 70 karttaa ja yli tuhat asetta. Pixel Gunissa on kaksi pelitilaa: moninpeli, jossa taistellaan muita pelaajia vastaan, kerätään aseita, hankitaan hahmonmuokkausesineitä ja pelataan kavereiden kanssa. Se vaatii internet-yhteyden. Yksinpelitilassa pelataan pelin omaa "Campaign-pelitilaa". Kampanjatilassa taistellaan NPC-hirviöitä ja boss-hahmoja vastaan. Yksinpeli ei vaadi internet-yhteyttä.
Moninpelissä on yli yhdeksän taistelupelitilaa kuten Battle Royale, Team Fight, Deathmatch, Team Assault, Escort, Duel, Raids, Capture ja Free Play.
Moninpelissä on myös monta minipelipelitilaa kuten Glider Rush, Deadly Games, Extreme Run, Imposter, Red Light, Arena, Block Crash, Racing, Parkour Challenge, Sandbox ja Sniper Tournament.
Attalidit

Attalidit (m.kreik. Ἀτταλίδαι, Attalidai, lat. Attalidae) eli attalidien hallitsijasuku oli Pergamonia vuosina 282–133 eaa. eli suuren osan hellenististä kautta hallinnut suku. Attalidien valtakunta käsitti laajimmillaan lähes koko läntisen ja eteläisen Vähän-Aasian sekä Traakian Khersonesoksen ja muun muassa Aiginan saaren.
Historia

Attalidien hallitsijasuvun perusti Filetairos, jonka Lysimakhos nimitti vartioimaan sotasaalistaan Pergamonissa. Filetairos kuitenkin petti lopulta Lysimakhoksen vuonna 282 eaa., ja loi näin pohjan itsenäiselle Pergamonin valtakunnalle. Suvun jäsenistä Attalos I oli ensimmäinen, joka julistautui kuninkaaksi.
Attalidien valtakunta menestyi, koska sen johtajat harjoittivat onnistunutta politiikkaa haastajiaan Makedoniaa ja seleukideja kohtaan, ja toisaalta Rooman valtakuntaa kohtaan, jonka liittolaiseksi he ryhtyivät. Attalos III testamenttasi Pergamonin kuollessaan roomalaisille.
Attalidit tukivat tieteitä, taiteita ja kirjallisuutta, ja nostivat Pergamonin merkittäväksi hellenistisen kauden kulttuurikeskukseksi. Tämän ilmentymiä ovat muun muassa Pergamonin kirjasto sekä kuvanveiston Pergamonin koulukunnan työt.
Jäsenet

Attalidien hallitsijasuvun jäsenet ja Pergamonin hallitsijat olivat:
Filetairos (282–263 eaa.)
Eumenes I (263–241 eaa.), Filetairoksen veljenpoika
Attalos I Soter (241–197 eaa.), Filetairoksen veljenpojanpoika
Eumenes II (197–159 eaa.), Attaloksen poika
Attalos II Filadelfos (159–138 eaa.), Attaloksen poika
Attalos III (138–133 eaa.), Eumenes II:n poika
Eumenes III Aristonikos (usurpaattori eli vallananastaja 133–128 eaa.), Eumenes II:n poika
Aiheesta muualla

Kuvia tai muita tiedostoja aiheesta attalidien hallitsijasuku Wikimedia Commonsissa
Poskiparta (täsmennyssivu)

Poskiparta voi tarkoittaa seuraavia:
Pulisongit eli poskiparta
Poskiparta, suomenkielinen sukunimi. Tunnettuja nimenkantajia ovat:
Katariina Poskiparta, poliitikko
Pete Poskiparta, taikuri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Poskiparta”, voi hakea sivunnimihaulla, laajalla sivunnimihaulla tai tekstihaulla.
Poskilihas

Poskilihas näkyy kuvassa punaisella ympäröitynä
Poskilihas (lat. musculus buccinator) peittää suun lateraalipintaa ja se on  kiinnittynyt ala- ja yläleukaluuhun poskihampaiden kohdalle. Sen tehtävänä on siirtää pureskeltavaa ravintoa hampaille. Poskilihas koostuu kahdesta osasta: pars buccalis ja pars molaris. Hevosella ja märehtijöillä poskilihas saattaa olla kiinnittynenä suun kehälihakseen. Poskilihasta hermottaa kasvohermo.
Pussy (energiajuoma)

Pussy on brittiläisen Pussy Drinks Ltd:n valmistama energiajuoma. Huhtikuussa 2013 Advertising Standards Authority kielsi osan Pussyn mainoskampanjasta seksuaalisten viittauksien takia.
Vuonna 2011 Pussya myytiin 3 000 eri myymälässä ympäri Britanniaa ja sitä vietiin 18 eri maahan. Yhdessä kuukaudessa myytiin jopa 200 000 tölkkiä. Juoman markkinoijina toimivat Tesco ja Selfridges. Huhtikuussa 2012 juoman myynnit olivat kohonneet 500 000 tölkin kuukausimyyntiin.
Käännös suomeksi
Ptolemaios XIV

Ptolemaios XIV
Ptolemaios XIV (59 eaa. – 44 eaa.) oli Egyptin faarao 47–44 eaa.. Hänen isänsä oli Ptolemaios XII Auletes. Hänen vaimonsa, siskonsa ja kanssahallitsijansa oli Kleopatra VII.
Ptolemaios XII:n kuoltua vuonna 51 Kleopatra VII nousi valtaistuimelle. Vuonna 50 eaa. Ptolemaios XIII:sta tuli Kleopatran kanssahallitsija. Ptolemaios XIII hallitsi yksin vuodesta 49 eaa. kuolemaansa Aleksandrian sodan aikana vuonna 47 eaa. Tämän jälkeen Kleopatra nousi jälleen valtaistuimelle, tällä kertaa Ptolemaios XIV kanssahallitsijanaan. Julius Caesarin murhan jälkeen Kleopatra murhasi Ptolemaioksen.
Pussy (täsmennyssivu)

Pussy voi viitata seuraaviin paikkoihin ja asioihin:
Pussy, elektronista musiikkia esittävä yhtye
Pussy, energiajuomamerkki
"Pussy", industrial metal -yhtye Rammsteinin single
Pussy, kylä Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pussy”, voi hakea sivunnimihaulla, laajalla sivunnimihaulla tai tekstihaulla.
Pirjo Korpilahti

| Pirjo Korpilahti> Henkilötiedot |
| --- | --- |
Kansalaisuus:  Suomi
Ammatti:  professori emerita 
Koulutus ja ura
Instituutti:  Turun yliopisto 
Tutkimusalue:  logopedia 
Pirjo Korpilahti (s. 1951) on logopedian professori emerita Turun yliopistossa.
Teokset

Korpilahti, Pirjo: Electrophysiological correlates of auditory perception in normal and language impaired children (Arkistoitu – Internet Archive). Turun yliopiston julkaisuja. 1996.  ISBN 951-29-0733-X. (Väitöskirja)